Zaz (magkaranta)

Hi  Isabelle Geffroy (natawo 1 Mayo 1980 ha Tours, Fransya), nga kilalado ha  agnay nga Zaz, usa nga Franses nga magkaranta-manunurat-hin-kanta nga nagsasagol hin mga jazzy nga mga estilo, Franses nga variety, soul ngan acoustic. Kilalado hiya tungod han iya hit nga "Je veux", tikang han iya syahan nga album, Zaz, nga ginpagawás han 10 Mayo 2010. Nakabaligya hiyá hin labaw 3.4 ka ribo o milyon nga album ha kalibotan ngan usá hiyá han mga nagmalinamposon nga mga Franses nga magkaranta ha kalibutan.

Syahan nga bahin han kinabuhi 
An iya nanay usa nga magturutdo hin Kinatsila, ngan an iya amay nagtrabaho para hin kompanyiya eléktrica. Han 1985, sinmulod hiyá han Conservatoire de Tours upod han iya bugto-nga-babayi ngan iya bugto-nga-lalaki, nga diin nagtambong hirá hin mga kurso tikang hin mga panuigon nga lima tubtob napulo-kag-usá. Nag-aram hiyá hin teorya hin musika, labi na an violin, piano, sista, ngan pagkanta nga choral. Han 1994, binmalhin hiyá ha Burdeos. Han 1995, kinmuha hiya hin mga leksyon hin pagkanta ngan nagmulay hiya hin paugnat-ha-kalawasan hin usá ka tuig ha Burdeos, samtang nag-aaram hiya hin kung fu upod hin propesyonal nga coach. Han 2000, nakadaog hiya hin scholarship tikang han rehiyonal nga konseho, nga nagbulig ha iya nga umapi hin iskwela hin moderno nga musika,, an CIAM (Sentro para hin Musikal nga mga Buruhaton ngan Impormasyon) han Bordeaux. Lakip han iya mga impluwensya ha musika an 'Four Seasons' ni Vivaldi, mga jazz nga magkaranta sugad kan Ella Fitzgerald, ngan iba nga mga magkaranta sugad kanda Enrico Macias, Bobby McFerrin, ngan Richard Bona, pati gihapon mga ritmo nga Aprikano, Latin, ngan Cubano. Han 2006, binmalhin hiyá ha Paris.

Karera ha pagkanta 

Han 2001, nagtikang hiyá han iya karera hin pagkanta didâ han blues nga banda "Fifty Fingers". Nagkanta hiyá upod hin mga grupo nga musikal ha Angoulême, labi ná hin usa nga jazz quintet. Nahimo hiyá nga usá han upat nga magkaranta han Izar-Adatz (Vinasco para hin "Natalsik nga Bitoon"), usa nga banda hin variedad nga nahihimo hin napulo-kag-unom ka tawo nga upod niya hin pag-tour hin duhá ka tuig, labi na ha Midi-Pyrenees ngan ha País Vasco. Nagtrabaho hiyá dida hin studio nga backing nga magkaranta ha Toulouse ngan nagpasundayag hiya upod hin damo nga mga magkaranta, nga upod hiní hira Maeso, Art Mengo, Vladimir Max, Jean-Pierre Mader, Eduardo Sanguinetti, the latinoamerican philosopher and land-artist, ngan hi Serge Guerao.

Han 2011, nakadaog hi Zaz hin EBBA Award. Ha tagsa nga tuig, an European Border Breakers Awards (EBBA) nagkikilala han pagkamalinamposon hin napulo nga tigawas nga mga artista o grupo nga nakabot hin mga magkirita gawas han ira kalugaringon nga mga kanasoran pinaagi han ira syahan nga ginpagawas ha langaw nga album han naglabay nga tuig.

Han May 2010, nagpasángyaw an Franses nga magazine nga Télérama: "Nagdako hin mga hurobhurob ha diri pa la naiha nga mga semana: hi Zaz usá nga extraordinaryo nga tingog, ngan hiyá an magigin pahayag han verano!". Han 10 May 2010, ginpagawás ni Zaz an iya syahan nga album. An sulod hini nga album mga kanta nga iya ginsurat ("Trop sensible") ngan ginkumposo upod hin kapadis ("Les passants", "Le long de la route", "Prends garde à ta langue", "J'aime à nouveau", "Ni oui ni non"). Hi Kerredine Soltani nagproducir han album didâ han label nga "Play On" ngan nagsurat ngan nagkumposo han hit nga single nga "Je veux". An pop nga magkaranta nga hi Raphaël Haroche nagsurat han kan Zaz mga kanta nga "Éblouie par la nuit", "Port Coton" ngan "La fée". Han 2010, nagpirma hi Zaz hin kontrata para han iya mga tour upod han Caramba ngan han magmamantala nga Sony ATV. Gin-imbitar hiya nga maghimo hin pipira nga mga salida ha telebisyon (sugad han Taratata o Chabada) ngan gin-feature hiyá hin pípira nga mga programa ha radyo. Han Dominggo 6 Oktubre 2013, sinmalida hi Zaz didâ han kanan BBC One The Andrew Marr Show ha Londres ngan kinmanta hin live han "Je veux".

Sunod hiní, nagtour hi Zaz han Fransya (Paris, La Rochelle, Montauban, Saint-Ouen, Chateauroux, Landerneau, Fécamp...), nagpasundayag ha Francofolies han Montreal (Canada), ngan kinmanta ha Monthey (Swiza), Bruselas, Berlin, ngan Milan. Han otonyo hi Zaz binmawbaw han mga chart ha Belhika, Swiza, ngan Austria. An iya manager ngan producer ha Caramba Entertainment nga hi Matthieu Baligand, nagpaháyag ha Libération: "Gihihiruhimangraw namon hiyá hin damo ha yanâ ngahaw ngan mga tawo naghuhulat ha iyá ha higayón... Bisan pa han demanda, baga hin mauruupay nga buháton an syahan nga tour ha kalim-an nga gagmay nga mga lugar nga maghahatag ha hiya hin kredibilidad. Hi Zaz popular, intuitibo nga artista, nga hi-ara hin musika, nakakanta, kundi it pagbúhat hin pasundayag hin kalidad iba nga butáng (...)." Han Nobyembre 2010, an debut nga album Zaz nahimo nga doble nga platinum ngan ginpasidunggan hiyá hin "Revelation Song" han Académie Charles Cros. Nakadaog gihapon hi Zaz European Border Breakers Award: han 2010 gin-ngaranan hiyá nga amo an Franses nga artista nga pinakamasurong gintotokar ha langyaw. Sumalay hin survey nga ginmantala han L'Internaute, hi Zaz amo an pinakapopular nga Franses nga magkaranta dida han pagranggo han 2010.

Gin-feature gihapon hiyá dida han kanta nga "Coeur Volant" para han soundtrack han 2011 nga pelikula, Hugo. An iya live CD ngan DVD Zaz live tour Sans Tsu Tsou ginpahayag.

Gin-feature an iya kanta nga "Eblouie Par La Nuit" did&a han 2013 nga Americano nga neo-noir nga crime thriller, "Dead Man Down".  

Han 2012, linmakat hin tour hi Zaz ngan nagbúhat hiyá hin mga konsyerto hin mga dirudilain nga kanasoran han kalibutan upod an Japan, Canada, Alemanya, Polonya, Swiza, Slovenya, Tseka nga Republika (Colours of Ostrava), Croatia, Bulgaria, Serbia, ngan Turkey, ha mga iba nga nasod.

Pinaagi han iya album nga Paris nagdaog hiyá han 2015 Echo nga premyo para hin gimaupayi nga internasyonal nga babaye nga rock/pop artist.

Han 2016, gin-imbitar hi Zaz nga magpasundayag ha Syudad han Zacatecas, Mehiko komo api han Festival Cultural Zacatecas.

Pilantropiya 
Han 2011, inmapi hiyá han Les Enfoirés nga charity ensemble. 

Ginhimò ni Zaz an proyekto nga Zazimut   basi "magpadukwag ngan magpadayag hin mga proyekto hin katiringban nga darudako an respeto hin kinabuhi ha tanan hini nga porma".

Diskograpiya

Mga album 

 Mga iba pa
 2014: Recto verso / Zaz (dungán nga pagpagawás hin otro han duhá nga mga album) (Peak: FR: #64)

Mga live nga album

Mga single 

1 Waray mag-chart didâ  han prinsipal nga chart Ultratop, kundi namumurâ ha ilarom han Ultratip Chart. Nagdugáng hin 50 ka posisyon han aktwal nga Ultratip nga posisyon para hin paggamit hin pagsumat dida hin tabula.

Charity nga mga single 
 2014: Le chemin de pierre (version pop) (upod kanda Nolwenn Leroy, Thomas Dutronc...)

Iba nga nag-chart nga mga kanta

Mga kasarigan

Mga sumpay ha gawas 
 
 Zaz ha imusic.am
 Zaz Istanbul Concert 2011 

Mga natawo han 1980
Mga buhi nga tawo
Fransya
Musika